Babelscape/SREDFM huggingface dataset:
Σημαία της Γροιλανδίας

thumb|Σημαία της Γροιλανδίας.

Η σημαία της Γροιλανδίας σχεδιάστηκε από τον Ινουίτ ιθαγενή Thue Christiansen. Αποτελείται από δύο ισομεγέθεις οριζόντιες λωρίδες χρώματος λευκού (στην κορυφή) και κόκκινου, με έναν δίσκο τοποθετημένο εκτός κέντρου προς την πλευρά του ιστού. Το επάνω μισό του δίσκου είναι κόκκινο και το κάτω μισό είναι άσπρο. Καθιερώθηκε στις 21 Ιουνίου 1985. Η Γροιλανδία έχει Σύνταγμα από τις 5 Ιουνίου του 1953.

Η τοπική της ονομασία είναι "Erfalasorput", που σημαίνει «η δική μας σημαία», ενώ και το "Aappalaartoq" (που σημαίνει «η κόκκινη») χρησιμοποιείται επίσης για να περιγράψει τόσο τη γροιλανδική όσο και τη σημαία της Δανίας.
Γιώργος Δέδες

Ο Γιώργος Δέδες (Ναύπλιο, 25 Φεβρουαρίου 1943) είναι Έλληνας παλαίμαχος διεθνής ποδοσφαιριστής (μικρασιατικής καταγωγής), ο οποίος αγωνιζόταν ως επιθετικός. Κύρια χαρακτηριστικά του ήταν η ταχύτητα, η τεχνική του και το πολύ καλό σουτ. Συνολικά συμμετείχε σε 430 αγώνες πρωταθλήματος και πέτυχε 181 γκολ με τον Πανιώνιο και την ΑΕΚ.
Φράγκο CFA

thumb|right|200px|Χώρες που χρησιμοποιούν το Φράγκο CFA

Το CFA φράγκο είναι το όνομα δύο νομισμάτων, του Φράγκο CFA Δυτικής Αφρικής, που χρησιμοποιείται σε οχτώ χώρες της Δυτικής Αφρικής, και το Φράγκο CFA Κεντρικής Αφρικής, που χρησιμοποιείται σε έξι χώρες της Κεντρικής Αφρικής. 
Και τα δύο νομίσματα είναι εγγυημένα από το γαλλικό δημόσιο ταμείο. Αν και ξεχωριστά, τα δύο νομίσματα φράγκο CFA ήταν πάντα ισοδύναμα και είναι ουσιαστικά εναλλάξιμα. Οι κωδικοί ISO είναι XAF για το Φράγκο CFA Κεντρικής Αφρικής και XOF για το Φράγκο CFA Δυτικής Αφρικής. Στις 22 Δεκεμβρίου 2019 ανακοινώθηκε ότι το νόμισμα Δυτικής Αφρικής θα αντικατασταθεί από ένα ανεξάρτητο νόμισμα με την ονομασία Έκο.

Και τα δύο φράγκα CFA έχουν μια Σταθερή συναλλαγματική ισοτιμία με το Ευρώ: 100 φράγκα CFA = 1 πρώην Γαλλικό Φράγκο = 0.152449 ευρώ ή 1 € = 6.55957 FRF = 655.957 CFA ακριβώς.
White Light/White Heat

Το White Light/White Heat είναι ο τίτλος του δεύτερου άλμπουμ των The Velvet Underground που υπήρξε παράλληλα το τελευταίο σε συνεργασία με τον Τζον Κέιλ. Μετά τις απογοητευτικές πωλήσεις του πρώτου τους άλμπουμ η σχέση του συγκροτήματος με τον Άντι Γουόρχολ άρχισε να διαλύεται. Έτσι, το 1967 το συγκρότημα απέλυσε τον Γουόρχολ και την Νίκο και ηχογράφησαν το "White Light/White Heat" με παραγωγό τον Τομ Ουίλσον. Το άλμπουμ έφτασε στην 199η του billboard και στην 292η του καταλόγου λίστα με τα καλύτερα άλμπουμς του περιοδικού "Rolling Stone".
Αναστάσιος Πολυζωίδης

Προτομή του Αναστάσιου Πολυζωίδη στο [[Σιδηρόκαστρο Σερρών]]
Ο Αναστάσιος Πολυζωίδης (Μελένικο, 20 Φεβρουαρίου 1802 - Αθήνα, 7 Ιουλίου 1873) ήταν Έλληνας πολιτικός, δημοσιογράφος, συγγραφέας και δικαστικός. Είχε εκλεγεί πληρεξούσιος και είχε πάρει θέσεις υπουργού Παιδείας, νομάρχου, μέλους του Αρείου Πάγου και του Συμβουλίου της Επικρατείας στο νεοσύστατο Ελληνικό κράτος.
Tokio Hotel

Οι Tokio Hotel είναι γερμανικό συγκρότημα που δημιουργήθηκε στο Μαγδεβούργο της Γερμανίας το 2001, και αποτελείται από τους Bill Kaulitz (τραγούδι), Tom Kaulitz (κιθάρα), Gustav Schäfer (ντραμς) και τον Georg Listing (μπάσο). Η τετράδα έχει κυκλοφορήσει τέσσερα singles και δυο albums που ανέβηκαν στην πρώτη θέση των πινάκων επιτυχιών (charts) στην χώρα τους, έχοντας πουλήσει σχεδόν 5 εκατομμύρια CD και DVD εκεί. Αφού κυκλοφόρησαν, με την ονομασία Devilish, ένα demo-CD και αφού έχασαν το συμβόλαιό τους με τη Sony BMG, το συγκρότημα (σαν Tokio Hotel, πια) κυκλοφόρησε τον πρώτο του γερμανόφωνο δίσκο, "Schrei" στην Island Records, το 2005. Το "Schrei" πούλησε πάνω από μισό εκατομμύριο αντίτυπα σε όλο τον κόσμο και ενώ τέσσερα singles τους μπήκαν στο top-5 σε Γερμανία και Αυστρία. Το 2007, το συγκρότημα κυκλοφόρησε το δεύτερο γερμανόφωνο δίσκο τους, "Zimmer 483", και τον πρώτο αγγλόφωνο δίσκο τους, "Scream", οι πωλήσεις των οποίων βοήθησαν το συγκρότημα στο να κερδίσει το πρώτο του βραβείο στα Ευρωπαϊκά Μουσικά Βραβεία του MTV, στην κατηγορία Best Interact. Το Σεπτέμβρη του 2008, κέρδισαν το πρώτο τους βραβείο στα MTV Video Music Awards, στην κατηγορία Best New Artist. Επίσης, κέρδισαν το βραβείο Headliner στα Ευρωπαϊκά Μουσικά Βραβεία του MTV στο Λίβερπουλ στις 6 Νοεμβρίου 2008.
Φαίδων Γκιζίκης

Ο Φαίδων Γκιζίκης (16 Ιουνίου 1917 - 26 Ιουλίου 1999) ήταν Έλληνας στρατιωτικός που φέροντας το βαθμό του στρατηγού διορίσθηκε πρόεδρος της Δημοκρατίας κατά τη διάρκεια της χούντας και παρέμεινε στο αξίωμα τους πρώτους μήνες της μεταπολίτευσης, μέχρι την αποκατάσταση της δημοκρατίας.
Σπύρος Γόγολος

Ο Σπύρος Γόγολος (11 Αυγούστου 1978) είναι Έλληνας αμυντικός ποδοσφαιριστής, διεθνής με την Εθνική Ελπίδων, που αγωνίζεται στον Ολυμπιακό Βόλου. Στο τέλος της σεζόν 2009-2010 είχε παίξει σε πάνω απο 300 ματς πρωταθλήματος και είχε πετύχει πέντε γκολ.
Σπύρος Μουστακλής

Ο Σπύρος Μουστακλής (1926 – 28 Απριλίου 1986) ήταν Έλληνας στρατιωτικός με σημαντική αντιδικτατορική δράση και εθελοντική συμμετοχή στην Εθνική Αντίσταση. Βασανίστηκε άγρια από τη Χούντα των Συνταγματαρχών με αποτέλεσμα την παράλυσή του, αλλά και τον πρόωρο θάνατό του, σε ηλικία 60 ετών.
Λάντο Γκουργκενίτζε

O Λάντο Γκουργκενίτζε ("ვლადიმერ გურგენიძე", 1970-) είναι Γεωργιανός πολιτικός, που υπήρξε πρωθυπουργός από τις 16 Νοεμβρίου του 2007 ως το φθινόπωρο του 2008, οπότε και παραιτήθηκε.
Ντέιβιντ Πίρεϊ

Ο Ντέιβιντ Πίρεϊ (αγγλικά: "David Pearey") είναι Άγγλος πολιτικός. Υπήρξε Κυβερνήτης των Βρετανικών Παρθένων Νήσων από τις 18 Απριλίου 2006 ως τις 5 Αυγούστου 2010.
Σκύδρα

Η Σκύδρα, είναι κωμόπολη του νομού Πέλλας και έδρα του ομώνυμου δήμου. Σύμφωνα με την απογραφή του 2011, έχει πληθυσμό 5.406 κατοίκους, ενώ είναι χτισμένη στη μέση ενός εύφορου κάμπου με μέσο υψόμετρο περίπoυ 40 μ., απέχοντας 15 χλμ από την πρωτεύουσα του νομού, την Έδεσσα. Αποτελεί σημαντικό αγροτικό κέντρο της περιοχής με σημαντική φρουτοπαραγωγή (κυρίως ροδακινοπαραγωγή), κονσερβοποιία και μεταποιητική φρουτοβιομηχανία.

Στην πόλη εδρεύει Υποθηκοφυλακείο καθώς και Ειρηνοδικείο ενώ διαθέτει σιδηροδρομική γραμμή και τελωνείο.
Ανέστης Αγρίτης

Ο Ανέστης Αγρίτης (Μυτιλήνη, 16 Απριλίου 1981) είναι Έλληνας πρώην διεθνής ποδοσφαιριστής, ο οποίος αγωνιζόταν ως επιθετικός.
Γιάννης Μασμανίδης

Ο Γιάννης Μασμανίδης ("Ioannis Masmanidis", 9 Μαρτίου 1983) είναι Γερμανός ποδοσφαιριστής με ελληνική καταγωγή, που αγωνίζεται στη Βόλφσμπουργκ. Ήταν μέλος της Εθνικής Ελπίδων της Γερμανίας.
Μαρία του Γκιζ

H Μαρία του Γκιζ ("Marie de Guise", 22 Νοεμβρίου 1515 - 11 Ιουνίου 1560) ήταν βασίλισσα της Σκωτίας ως δεύτερη σύζυγος του Ιακώβου Ε΄ της Σκωτίας και αντιβασίλισσα της Σκωτίας (1554 - 1560) για λογαριασμό της κόρης της Μαρίας Α΄ της Σκωτίας. Η Μαρία του Γκιζ με καταγωγή από το Δουκάτο της Λωρραίνης ήταν μεγαλύτερη κόρη του Κλαύδιου του Γκιζ αρχηγού του Οίκου του Γκιζ και της Αντουανέτας των Βουρβόνων κόρης του Φραγκίσκου του Βαντόμ και της Μαρίας του Λουξεμβούργου. Ο ισχυρός Οίκος του Γκιζ ήταν πρωταγωνιστής στην Γαλλία τον 16ο αιώνα με συμμαχίες με το βασίλειο της Γαλλίας και το μικρότερο βασίλειο της Σκωτίας που ήθελε να είναι Καθολικό ανεξάρτητο από την Αγγλία. Μετά την αποτυχία της οι Προτεστάντες πήραν την εξουσία στην Σκωτία και ο εγγονός της Ιάκωβος Α΄ και ΣΤ΄ της Αγγλίας και της Σκωτίας ένωσε για πρώτη φορά τα στέμματα της Αγγλίας και της Σκωτίας.
Μουχάμαντ Μιαν Σούμρο

O Μουχάμαντ Μιαν Σούμρο ("Muhammad Mian Soomro", στη γλώσσα Ουρντού: محمد میاں سومرو) ήταν ο υπηρεσιακός Πρόεδρος του Πακιστάν από τις 18 Αυγούστου 2008 ως την ορκωμοσία του νέου προέδρου, Ασίφ Αλί Ζαρντάρι.
Κιθαιρώνας

Ο Κιθαιρώνας είναι πευκόφυτος ορεινός όγκος μεταξύ του όρους Πατέρα, των Γερανείων ορέων, και της Πάρνηθας. Τοποθετείται στα σύνορα Αττικοβοιωτίας, μεταξύ των ορεινών κοινοτήτων των δύο νομών. Η υψηλότερη κορυφή του Κιθαιρώνα λέγεται Προφήτης Ηλίας ή Ελατιάς και έχει υψόμετρο 1.409 μέτρα. Η βλάστηση του Κιθαιρώνα είναι παρόμοια με τη βλάστηση της γειτονικής του Πάρνηθας. Διαθέτει αρκετά πευκοδάση σε χαμηλότερα υψόμετρα και ένα ελατοδάσος, γύρω από την κορυφή του. Σύμφωνα με τη μυθολογία η ονομασία του οφείλεται στον Κιθαιρώνα, μυθικό βασιλιά των Πλαταιών.
Ρεντά Μανσούρ

Ο Ρεντά Μανσούρ (Αραβικά: رضا منصور, εβραϊκά: ר ד א מ נ צ ו ר,) είναι Ισραηλινός ποιητής, ιστορικός και διπλωμάτης. Έχει εκδώσει τρία βιβλία με ποιήματα και έλαβε το Βραβείο Miller του Πανεπιστημίου της Χάιφα, καθώς και την Προεδρική Υποτροφία για νέους συγγραφείς. 

Ο Mansour γεννήθηκε το 1965 στο χωριό Ισφίγια των Δρούζων στο βόρειο Ισραήλ.
Γρηγόριος Σπαντιδάκης

Ο Γρηγόριος Σπαντιδάκης (1909 - 1996) ήταν Έλληνας στρατιωτικός, αρχηγός του ΓΕΣ (1965-1967) και ένας από τους πρωτεργάτες της χούντας των Συνταγματαρχών.
Γεννήθηκε στο Ρέθυμνο και σπούδασε στη Στρατιωτική Σχολή Ευελπίδων, στη Σχολή πολέμου, στη Σχολή Εθνικής Άμυνας και στη σχολή πολέμου του ΝΑΤΟ. Στις 5 Αυγούστου 1931 αποφοίτησε από την ΣΣΕ, και ονομάστηκε ανθυπίλαρχος. Το 1935 προήχθη σε υπίλαρχο, το 1938 σε ίλαρχο, το 1946 σε επίλαρχο, το
1949 σε αντισυνταγματάρχη, το 1955 σε συνταγματάρχη, το 1959 σε ταξίαρχο, το 1961 σε υποστράτηγο και το 1964 σε αντιστράτηγο. 

Συμμετείχε στον Ελληνοϊταλικό Πόλεμο 1940-41, καθώς και στον αγώνα εναντίον των Γερμανών τον Απρίλιο του 1941, όπου και τραυματίστηκε. Στην Κατοχή έλαβε μέρος στην Εθνική Αντίσταση, ως μέλος της Οργάνωσης «ΟΜΗΡΟΣ». Έλαβε μέρος και στον Εμφύλιο. Διετέλεσε διοικητής του Α΄ Σώματος Στρατού καθώς και αρχηγός του Γενικού Επιτελείου Στρατού (ΓΕΣ).

Κατά την εποχή της εκδήλωσης του πραξικοπήματος της 21ης Απριλίου κατείχε τη θέση του αρχηγού του ΓΕΣ. Ο Σπαντιδάκης, πιστός στον βασιλιά Κωνσταντίνο Β΄, σχεδίαζε ο ίδιος πραξικόπημα, το οποίο θα εισηγείτο στον βασιλιά, μη γνωρίζοντας όμως ότι κατώτεροι αξιωματικοί ετοίμαζαν άλλο. Ο ίδιος είχε δηλώσει, μετά την δικτατορία, ερωτηθείς σε συνέντευξη που παρεχώρησε σε δημοσιογράφο, ότι "«Το σχέδιό μας προέβλεπε τον σχηματισμόν από τον βασιλέα μιας κυβερνήσεως Εθνικής ενότητος από μη πολιτικούς, με αυστηρά περιορισμένο χρονικό διάστημα, δύο μέχρι έξι μήνες το πολύ. Αυτή η κυβέρνηση θα είχε την πλήρη υποστήριξη του στρατού»". Με την επιβολή της Χούντας το 1967 διορίστηκε Αντιπρόεδρος της πρώτης δικτατορικής κυβερνήσεως Κόλλια και Υπουργός Εθνικής Αμύνης. Δεν μετείχε στην νέα κυβέρνηση, υπό τον Γεώργιο Παπαδόπουλο, που σχηματίστηκε μετά την αποτυχία της κίνησης της 13 Δεκεμβρίου επειδή θεωρήθηκε ότι είχε επιδείξει καιροσκοπική στάση και δεν τάχθηκε από την αρχή με το πλευρό της Χούντας. Όταν εκδηλώθηκε η κίνηση του Βασιλιά έτυχε να βρίσκεται στις Βρυξέλλες, σε σύνοδο του ΝΑΤΟ.

Τιμήθηκε με το Χρυσό Αριστείο Ανδρείας και πολλά άλλα ελληνικά και ξένα παράσημα και μετάλλια, αντίστοιχα του βαθμού του και των θέσεων που κατείχε. Ήταν έγγαμος και πατέρας ενός παιδιού. 

Τον Αύγουστο του 1975 καταδικάστηκε από το Πενταμελές Εφετείο Αθηνών σε ισόβια κάθειρξη για εσχάτη προδοσία και στάση, λόγω συμμετοχής του στο πραξικόπημα της 21ης Απριλίου 1967, με όλες τις σχετικές συνέπειες από την καταδίκη αυτή. Πέθανε το 1996, σε ηλικία 87 ετών. Κηδεύτηκε στις 29 Ιανουαρίου από τον ιερό ναό Αγίας Σκέπης του Παπάγου και ετάφη στο Κοιμητήριο Παπάγου.
Λέσκοβατς

To Λέσκοβατς (σερβικά: Лесковац/Leskovac) είναι πόλη και δήμος που βρίσκεται στη νότια Σερβία με πληθυσμό 144.206 κατοίκους (2011). Είναι το διοικητικό κέντρο της περιοχής της Γιαμπλάνιτσα (Jablanica). Το Λέσκοβατς είναι προσβάσιμο από το Βελιγράδι και τη Βόρεια Μακεδονία μέσω του αυτοκινητόδρομου E75.
Τριστάν ντα Κούνια

Το Τριστάν ντα Κούνια είναι μια συστάδα από απομονωμένα νησιά στον νότιο Ατλαντικό ωκεανό, 2.816 χλμ. από τη Νότια Αφρική και 3.360 χλμ. από τη Νότια Αμερική. Είναι εξαρτημένο έδαφος του Βρετανικού υπερπόντιου εδάφους της Αγίας Ελένης, που βρίσκεται 2.173 χλμ. βόρεια. Το Έδαφος αποτελείται από ένα κύριο νησί, το Τριστάν ντα Κούνια (έκταση: 98 χλμ²), καθώς και μερικά ακατοίκητα νησιά: Απρόσιτη Νήσος ("Inaccessible Island") και τα Νησιά Αηδονιού ("Nightingale Islands"). Η Νήσος Γκαφ ("Gough Island"), που βρίσκεται 395 χλμ. νοτιοανατολικά της κύριας νήσου, αποτελεί επίσης τμήμα του Εδάφους. 

Το Τριστάν ντα Κούνια είναι το πιο απομονωμένο αρχιπέλαγος στον κόσμο.
Pussycat Dolls

Οι Pussycat Dolls είχαν χωριστεί ως αμερικανικό συγκρότημα της ποπ /R&B το οποίο αποτελούνταν από τις Ashley Roberts, Jessica Sutta, Kimberly Wyatt, Melody Thornton και Νικόλ Σέρζινγκερ.Τον Νοέμβρη του 2019 ανακοίνωσαν επίσημα στον τελικό του αγγλικού X-Factor πως το 2020 θα ξεκινήσουν tour και θα πως θα κυκλοφορήσουν νέα τραγούδια.

https://www.youtube.com/watch?v=dY09peNVVLc
Νικ Ντρέικ

Ο Νικ Ντρέικ ("Nicholas Rodney "Nick" Drake", 19 Ιουνίου 1948 – 25 Νοεμβρίου 1974) ήταν Άγγλος τραγουδοποιός και μουσικός, γνωστός για τις μελαγχολικές και εσωστρεφείς συνθέσεις του. Διακρίθηκε κυρίως στην ακουστική κιθάρα και στο πιάνο, ενώ στις ενορχηστρώσεις των τραγουδιών του χρησιμοποίησε περιστασιακά κλαρινέτο και σαξόφωνο. Αν και η μουσική του δεν είχε απήχηση σε ευρύ ακροατήριο ενόσω ζούσε, μετά το θάνατο του άρχισε να αναγνωρίζεται ολοένα περισσότερο, σε τέτοιο βαθμό ώστε να συγκαταλέγεται σήμερα ανάμεσα στους Βρετανούς συνθέτες που είχαν τη μεγαλύτερη επιρροή.

Σε ηλικία είκοσι ετών, υπέγραψε συμβόλαιο με τη δισκογραφική εταιρεία "Island Records" και κυκλοφόρησε το πρώτο άλμπουμ του, με τίτλο "Five Leaves Left". Μέχρι το 1972 ηχογράφησε δύο ακόμα δίσκους, οι οποίοι δεν κατάφεραν να πουλήσουν περισσότερα από πέντε χιλιάδες αντίτυπα κατά τη διάρκεια της πρώτης κυκλοφορίας τους. Ο δισταγμός του Ντρέικ έναντι των ζωντανών εμφανίσεων αλλά και των δημόσιων συνεντεύξεων, συνέβαλαν στην απουσία εμπορικής επιτυχίας. Έπασχε από κατάθλιψη και αντιμετώπισε σε όλη τη διάρκεια της ζωής του προβλήματα αϋπνίας, θέματα που αντικατοπτρίστηκαν στους στίχους των τραγουδιών του. Με την ολοκλήρωση του τρίτου προσωπικού δίσκου, με τίτλο "Pink Moon", απείχε από τις ζωντανές εμφανίσεις και τις ηχογραφήσεις και αποσύρθηκε στο σπίτι της οικογένειάς του στο Warwickshire. Στις 25 Νοεμβρίου 1974, πέθανε από υπερβολική δόση συνταγογραφημένου αντικαταθλιπτικού.
Στη διάρκεια της δεκαετίας του 1970, υπήρξε περιορισμένο ενδιαφέρον για τη μουσική του Ντρέικ. Η επανεξέταση του έργου του ξεκίνησε κυρίως το 1979, με την κυκλοφορία του δίσκου "Fruit Tree". Μέχρι τα μέσα της επόμενης δεκαετίας, αναγνωριζόταν ως επιρροή σημαντικών καλλιτεχνών του είδους του, όπως του Ρόμπερτ Σμιθ του συγκροτήματος των "Cure" και του Πίτερ Μπακ των "R.E.M.". To 1985, το συγκρότημα The Dream Academy αναρριχήθηκε στους καταλόγους πωλήσεων της Βρετανίας και των ΗΠΑ με το τραγούδι "Life in a Northern Town", αφιερωμένο στη μνήμη του Ντρέικ. Στις αρχές της δεκαετίας του 1990, θεωρήθηκε από τον βρετανικό τύπο ως κύριος εκπρόσωπος μιας γενιάς «καταραμένων ρομαντικών» μουσικών, ενώ συχνά αναφέρθηκαν σε εκείνον ερμηνευτές και τραγουδοποιοί όπως η Κέιτ Μπους, ο Πολ Γουέλερ και οι Black Crowes. Η πρώτη βιογραφία του Ντρέικ γράφτηκε το 1997 και τον επόμενο χρόνο ακολούθησε η ταινία "A Stranger Amongst Us", αφιερωμένη στη ζωή του. Το 2000, η αυτοκινητοβιομηχανία "Volkswagen" χρησιμοποίησε για διαφημιστικούς σκοπούς το τραγούδι "Pink Moon" του Ντρέικ, και μέσα σε διάστημα ενός μήνα, οι πωλήσεις των δίσκων του ξεπέρασαν σε αριθμό εκείνες που είχαν σημειωθεί τα προηγούμενα τριάντα χρόνια. Όλα τα άλμπουμ που κυκλοφόρησε συγκαταλέγονται στον κατάλογο των 500 σημαντικότερων δίσκων όλων των εποχών του περιοδικού "Rolling Stone".
Μάριαν Κέλεμεν

Ο Μάριαν Κέλεμεν ("Marián Kelemen", 7 Δεκεμβρίου 1979) είναι διεθνής Σλοβάκος ποδοσφαιριστής, ο οποίος αγωνίζεται στη θέση του τερματοφύλακα. Αυτή την περίοδο αγωνίζεται στην Γιαγκελόνια Μπιάλιστοκ.

* Μάριαν Κέλεμεν (90minut.pl)
STS-112

Η πτήση STS-112 (αγγλ. "Space Transportation System", "διαστημικό σύστημα μεταφορών") είναι ο κωδικός που χαρακτηρίζει μια από τις αποστολές της NASA στον διεθνή διαστημικό σταθμό (ISS). Πραγματοποιήθηκε με το διαστημικό λεωφορείο Ατλαντίς στις 7 Οκτωβρίου 2002 από το συγκρότημα εκτοξεύσεων LC-39Β του ακρωτηρίου Κένεντι.
Ανώγεια Ρεθύμνου

"Για το συνώνυμο οικισμό στο Δήμο Ρεθύμνης δείτε: Μικρά Ανώγεια Ρεθύμνου"

Τα Ανώγεια είναι ορεινή κωμόπολη του πρώην νομού Ρεθύμνης, στην κεντρική Κρήτη, και έδρα του δήμου Ανωγείων. Απέχουν 54,3 χλμ. από το Ρέθυμνο, 36,2 χλμ. από το Ηράκλειο και βρίσκονται σε υψόμετρο 738 μ. στη ράχη του υψώματος που ονομάζεται Αρμί (Κορυφογραμμή), στους βόρειους πρόποδες του Ψηλορείτη.

Το όνομά τους οφείλεται στην τοποθεσία που είναι χτισμένα δηλ. σε ανώγειο μέρος (άνω+γαία). Είναι επίσης γνωστά ως Αξικανώγεια εξαιτίας της δημιουργίας απο κατοίκους του χωριού Αξός ή Μεγάλα Ανώγεια. Η κωμόπολη των Ανωγείων αποτελείται από τους οικισμούς Άη Γιάννης, Άη Γιώργης, Περαχώρι, Μετόχι και Κομπί. Στο δήμο Ανωγείων υπάγεται επίσης και το χωριό Σίσαρχα. Τα Ανώγεια αποτελούν μέρος της ιδιαίτερης γεωγραφικής ενότητας της πρώην επαρχίας Μυλοποτάμου, όπου υπάγονταν, η οποία ήταν ο Επάνω Μυλοπόταμος μαζί με τα χωριά Ζωνιανά, Λιβάδια, Κάλυβος, Κράνα, Βενί, Κατεργιανά, Χοχλιδιό, Αξός και Λιβάδα.
Γιώργος Γκουγκουλιάς

Ο Γιώργος Γκουγκουλιάς (7 Φεβρουαρίου 1983) είναι Έλληνας ποδοσφαιριστής, που ανήκει στο δυναμικό του Απόλλωνα Καλαμαριάς. Γεννήθηκε στο Schweinfurt της Γερμανίας όπου και ξεκίνησε την καριέρα του στην τοπική FC Schweinfurt 05. Στη συνέχεια αγωνίστηκε στην Großbardorf και την Ρόιτλινγκεν.

Το 2004 ήρθε στην Ελλάδα και υπέγραψε συμβόλαιο με τον Παύλο Μελά Σταυρούπολης με τα χρώματα του οποίου διέπρεψε. Εκεί τον εντόπισαν οι άνθρωποι του Άρη και το καλοκαίρι του 2005 μεταπήδησε στον Άρη, που συμμετείχε στο πρωτάθλημα της Β΄ Εθνικής. Στην αρχή ξεκίνησε ως αναπληρωματικός, αλλά γρήγορα εκμεταλλεύθηκε τις ευκαιρίες που του δόθηκαν και με αφετηρία ένα ματς εναντίον της Καστοριάς, άρχισε να ξετυλίγει το ταλέντο του. Αποτέλεσμα της προσπάθειας του, η ανάδειξή του ως αγαπημένου παίκτη της κερκίδας των κιτρίνων, καθώς και πρώτου σκόρερ της ομάδας με 7 γκολ για την περίοδο 2005-06. 

Την επόμενη σεζόν ένας σοβαρός τραυματισμός καθώς και η έλευση πολλών νέων παικτών τον κράτησε μακριά από την βασική 11άδα και έτσι έκλεισε την χρονιά με 5 συμμετοχές και 1 γκολ (εναντίον του Ατρομήτου Αθηνών). Στο τέλος της μεταγραφικής περιόδου του Ιανουαρίου 2008 αποδεσμεύθηκε από τον Άρη και μεταγράφηκε στον Πανσερραïκό. Στο πρώτο εξάμηνο της παρουσίας του στην ομάδα των Σερρών σημείωσε 13 γκολ σε 22 εμφανίσεις και οδήγησε τα «λιοντάρια» στη Super League.Τον Ιανουάριο του 2009 μεταγράφηκε στον ΠΑΣ Γιάννενα , που τότε αγωνίζονταν στην Football League, και πανηγύρισε έναν ακόμα προβιβασμό με 6 συμμετοχές και δύο τέρματα. Από το καλοκαίρι του 2009 έως και σήμερα ανήκει στο έμψυχο δυναμικό του Πιερικού μετρώντας ήδη 72 συμμετοχές και 18 γκολ, ενώ το καλοκαίρι του 2011 ανανέωσε το συμβόλαιό του για ακόμη έναν χρόνο με την ομάδα της Κατερίνης.

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Πιερικού
Κατηγορία:Ποδοσφαιριστές Π.Α.Σ. Γιάννινα
Κατηγορία:Επιθετικοί ποδοσφαιριστές
Κατηγορία:Ποδοσφαιριστές 1. ΦΚ Σβάινφουρτ 05
Μισέλ ντε Μονταίν

Ο Μισέλ ντε Μονταίν (εξελληνισμένα Μονταίνιος, επίσης Μοντέν και Μονταίνι, γαλλ. "Michel Eyquem de Montaigne", 28 Φεβρουαρίου 1533 – 13 Σεπτεμβρίου 1592) ήταν Γάλλος δοκιμιογράφος. Θεωρείται ο τελευταίος ουμανιστής της Αναγέννησης αλλά και θεμελιωτής ενός ιδιόμορφου σκεπτικισμού επηρεασμένου από τον ακαδημαϊκό σκεπτικισμό του Πλάτωνα και του Πύρρωνα. Η ιδιομορφία του σκεπτικισμού του έγκειται στη διδασκαλία της "πιστιοκρατίας", σύμφωνα με την οποία οι θεμελιώδεις αλήθειες δεν είναι δυνατό να αποδειχτούν μέσω του ορθολογισμού, αλλά είναι δυνατό να τις συλλάβει κανείς μέσω της πίστης. Ο Μονταίν υποστήριξε την αδυναμία του λόγου να αποκαλύψει την αλήθεια, κάτι που γίνεται μόνο με τη χάρη του θεού.

Σύμφωνα με τον Robert Zimmer (Η Πύλη των Φιλοσόφων, εκδ. Κονιδάρη), ο Μονταίν στα Δοκίμια πιστεύει ότι η επίγνωση του εαυτού συνίσταται στην ενσυνείδητη ανάπτυξη των αισθησιακών δυνατοτήτων και όχι στην πνευματική ανάταση που καταλήγει στην κυριαρχία του νου επί των αισθήσεων. Η καλλιέργεια των αισθησιακών και διαισθητικών ικανοτήτων θα βοηθήσει τον άνθρωπο να ξαναβρεί την επαφή του με τη "μητέρα - φύση". Οι σχετικές σκέψεις του Μονταίν ταιριάζουν με στοιχεία από τις ανατολικές διαλογικές διδασκαλίες (βουδισμός, ινδουισμός, ταοϊσμός). Η Καθολική Εκκλησία το 1676 συμπεριέλαβε το βιβλίο Δοκίμια στον κατάλογο των απαγορευμένων βιβλίων Index. Οι εκκλησιαστικοί λογοκριτές χρειάστηκαν μερικές δεκαετίες μέχρι να συνειδητοποιήσουν ότι ο καθολικός Μονταίν ήταν στην πραγματικότητα ένας λάτρης της φύσης με την προχριστιανική έννοια.
Πιερόγκι

Πιερόγκι (επίσης περόγκι, πιρόγκι, πιρόχι, πιρόγκεν, ή πιροσκί), από τη Σλαβική ρίζα «πιρ» (γιορτή) ονομάζεται φαγητό της σλαβικής κουζίνας, που αποτελείται από τηγανητά, γεμιστά ημικυκλικά κομμάτια φύλλου.

Είναι δημοφιλή στην Πολωνία, Ουκρανία, Ρουμανία, Ρωσία, Λιθουανία, Λεττονία και Σλοβακία, καθώς και στην Αμερική και Καναδά, σε μέρη όπου υπάρχουν μετανάστες από τις προηγούμενες χώρες.

Η γέμιση των πιρόγκι μπορεί να είναι τυρί, πουρές πατάτας, μανιτάρια, λάχανο, κρεμμύδι ή άλλα συστατικά.

Σημειώνεται ότι τα πιερόγκι διαφέρουν από το φαγητό που στην Ελλάδα ονομάζεται «πιροσκί», δεδομένου ότι το πιροσκί στην Ελλάδα ψήνεται στο φούρνο και δεν τηγανίζεται.

Κατηγορία:Τρόφιμα τηγανισμένα
Κατηγορία:Εβραϊκή κουζίνα
Κατηγορία:Ρουμάνικη κουζίνα
Κατηγορία:Πολωνική κουζίνα
Κατηγορία:Πολιτισμός του Κλίβελαντ
Κατηγορία:Εθνικά πιάτα
Κατηγορία:Ασκεναζική κουζίνα
Ρουφίγια

Η Ρουφίγια (rufiyaa, στη γλώσσα Ντιβέχι: ދިވެހި ރުފިޔާ) είναι το νόμισμα στις Μαλδίβες και η έκδοσή του ελέγχεται από την αρμόδια Νομισματική Αρχή των Μαλδίβων (MMA). Για τη ρουφίγια, τα πιο κοινά σύμβολα είναι MRF και Rf. Ο κωδικός ISO 4217 για το νόμισμα αυτό είναι MVR. Η ρουφίγια υποδιαιρείται σε 100 λαάρι. Η λέξη ρουφίγια προέρχεται από το "rupayā" (στην Ντιβέχι) και αυτό με τη σειρά του από το σανσκριτικό "rupya", λέξη που παραπέμπει στο ασήμι. Η επίσημη ισοτιμία είναι προς 1 αμερικανικό δολάριο αντιστοιχούν 12,8 ρουφίγιας (MVR).
Republic F-84 Thunderjet

Το Republic F-84 Thunderjet είναι Αμερικανικής κατασκευής μαχητικό αεροσκάφος δίωξης – βομβαρδισμού. Προερχόμενο από μία πρόταση της Αμερικανικής πολεμικής αεροπορίας για ένα μαχητικό αεροσκάφος ημέρας, το F-84 πέταξε πρώτη φορά το 1946. Παρά την είσοδό του σε υπηρεσία το 1947, το αεροσκάφος υπέφερε από πολλά δομικά προβλήματα και προβλήματα του κινητήρα και το 1948 η Αμερικανική αεροπορία το ανακήρυξε ανίκανο να εκτελέσει κάποια πτυχή της αποστολής του, απειλώντας με ακύρωση του προγράμματος. Το αεροσκάφος δεν θεωρήθηκε πλήρως επιχειρησιακό μέχρι το 1951 με την παρουσίαση της έκδοσης F-84G. Το 1954 εισήχθησαν σε υπηρεσία το οπισθοκλινούς πτέρυγας F-84F Thunderstreak και το φωτοαναγνωριστικό RF-84F Thunderflash, τα οποία προέρχονται από το ίσιας πτέρυγας Thunderjet. 

Το Thunderjet έγινε το κύριο επιθετικό αεροσκάφος της Αμερικανικής Αεροπορίας κατά τη διάρκεια του πολέμου της Κορέας, πετώντας 86.408 αποστολές και καταστρέφοντας το 60% των στόχων που καταστράφηκαν στο έδαφος κατά τη διάρκεια του πολέμου, ενώ κατέρριψαν 8 σοβιετικής κατασκευής μαχητικά MIG. Περισσότερα από τα μισά από τα 7524 F-84 που κατασκευάστηκαν υπηρέτησαν σε αεροπορίες χωρών μελών του ΝΑΤΟ, ενώ ήταν το πρώτο αεροσκάφος που χρησιμοποιήθηκε από το ακροβατικό σμήνος της Αμερικανικής αεροπορίας Thunderbirds. Η Αμερικανική Στρατηγική Αεροπορική Διοίκηση χρησιμοποίησε το F-84 Thunderjet από το 1948 έως το 1957. 

Το F-84 ήταν το πρώτο μαχητικό αεροσκάφος παραγωγής που χρησιμοποίησε εναέριο ανεφοδιασμό καυσίμου καθώς και το πρώτο μαχητικό ικανό να μεταφέρει ατομική βόμβα. Τροποποιημένα F-84 χρησιμοποιήθηκαν σε πειραματικά προγράμματα, συμπεριλαμβανομένων του προγράμματος FICON καθώς και στην ανάπτυξη του πειραματικού υπερηχητικού τουρμποπρόπ XF-84H Thunderscreech.
Θερσίτης

Στην ελληνική μυθολογία ο Θερσίτης (< "θέρσος" (θάρρος) + "ἰταμεύομαι" (προκαλώ, γίνομαι θρασύς, αυθαδιάζω), "αυτός που έχει το θάρρος να προκαλεί, ο θρασύς") ήταν Αιτωλός, γιος του Άγριου και εγγονός του Πορθάονα και του Ευρύτου. Αδέλφια του ήταν ο Ογχηστός, ο Πρόθοος, ο Κελεύτορας, ο Λυκωπέας και ο Μελάνιππος. Με τη βοήθειά τους έδιωξε τον θείο του, τον Οινέα, από τον θρόνο της Καλυδώνας όταν εκείνος γέρασε και ήταν πια ανήμπορος.
Το όνομά του κατά μία εκδοχή προέρχεται από τη λέξη θάρρος ("θάρσος") που οι Αιολείς πρόφεραν «θέρσος».
Χασίμ Θάτσι

Ο Χασίμ Θάτσι (αλβανικά: "Hashim Thaçi", και "Thaqi", σερβικά: Хашим Тачи ή "Hašim Tači" συχνά και "Thaci" στα αγγλόφωνα ΜΜΕ) (1968-) είναι πολιτικός, ο οποίος διετέλεσε ο 4ος πρόεδρος από το 2016 ως την παραίτησή του τον Νοέμβριο του 2020, και ο 1ος πρωθυπουργός του Κοσσυφοπεδίου μιας μερικώς αναγνωρισμένης χώρας από το 2008 ως το 2014, πρόεδρος του Δημοκρατικού Κόμματος του Κοσσυφοπεδίου (PDK) και άλλοτε πολιτικός ηγέτης του Απελευθερωτικού Στρατού του Κοσόβου (UCK) μιας οργάνωσης η οποία είχε αναγνωριστεί από την CIA ως τρομοκρατική.
Ισμηνός

Με το όνομα Ισμηνός αναφέρονται στην ελληνική μυθολογία δύο διαφορετικά πρόσωπα, τα εξής:

# Προσωποποίηση ομώνυμου ποταμού, γιος του Ασωπού και της Μετώπης, αδελφός του Πελάγοντα και της Αιγίνης. Σύμφωνα όμως με άλλες παραδόσεις, ο Ισμηνός ήταν γιος του θεού Απόλλωνα και της Ωκεανίδας Μελίας, ή της Νιόβης και του Αμφίωνα. Ως γιο της Νιόβης, τον σκότωσε ο Απόλλων, οπότε το σώμα του Ισμηνού έπεσε στο ποτάμι που από τότε πήρε το όνομά του.
# Γιος του Ωκεανού και της Τηθύος.
Θυμοίτης

Με το όνομα Θυμοίτης αναφέρονται στην ελληνική μυθολογία δύο διαφορετικά πρόσωπα, τα εξής:
# Αδελφός του βασιλιά της Τροίας Πριάμου ως γιος του Λαομέδοντα. Σύμφωνα με άλλη παράδοση όμως ήταν σύζυγος της Κίλλας, και επομένως γαμβρός του Πριάμου. Ο τελευταίος είχε κάνει ένα μεγάλο κακό στον Θυμοίτη: Κάποτε οι μάντεις, και ιδίως ο Αίσακος (γιος του Πριάμου από την πρώτη του γυναίκα, την Αρίσβη) ειδοποίησαν τον Τρώα βασιλιά ότι μια συγκεκριμένη ημέρα θα γεννιόταν ένα παιδί που θα προκαλούσε την καταστροφή της Τροίας. Την προκαθορισμένη ημέρα γεννήθηκαν δύο παιδιά: ο Πάρις (γιος της Εκάβης και του Πριάμου) και ο Μούνιππος, γιος της Κίλλας και του Θυμοίτη. Ο Πρίαμος σκότωσε τον Μούνιππο και την Κίλλα. Αυτή την αδικία, όπως είναι φυσικό, ο Θυμοίτης δεν τη συγχώρεσε ποτέ στον βασιλιά και έτσι φρόντισε να εξυπηρετήσει το αντίπαλο στρατόπεδο κατά τον Τρωικό Πόλεμο, βοηθώντας και την είσοδο του Δούρειου Ίππου μέσα στην πόλη.
# Γιος του Οξύντη και τελευταίος βασιλιάς των Αθηνών από τους απογόνους του Θησέως. Ο Αθηναίος Θυμοίτης δολοφόνησε τον ετεροθαλή αδελφό του Αφείδαντα και του πήρε τον θρόνο (Παυσανίας Β 18, 9). Ανατράπηκε από τον Μεσσήνιο Ανδρόπομπο ή το γιο του Ανδρόπομπου, τον Μέλανθο
Ελληνική Ορνιθολογική Εταιρεία

Η Ελληνική Ορνιθολογική Εταιρεία (ΕΟΕ) ιδρύθηκε το 1982 από μια ομάδα ανθρώπων που αγαπούσαν τα πουλιά και την άγρια φύση σε μια προσπάθεια να αντιμετωπιστούν οι κίνδυνοι που τα απειλούσαν. Από τότε έχει εξελιχθεί και παραμένει η μόνη περιβαλλοντική μη κυβερνητική οργάνωση στην Ελλάδα που ασχολείται αποκλειστικά με τη μελέτη και προστασία των άγριων πουλιών και των χώρων όπου αυτά ζουν.

Σήμερα η ΕΟΕ αποτελεί μια οργάνωση με ένθερμους υποστηρικτές και μέλη με πάθος για το αντικείμενο. Αποτελεί επίσημο εταίρο του Birdlife International, του παγκόσμιου οργανισμού για την προστασία των πουλιών με αντίστοιχες οργανώσεις σε κάθε γωνιά σχεδόν του πλανήτη.

Το 1993 βραβεύτηκε από την Ακαδημία Αθηνών για το σημαντικό μέχρι τότε έργο της.
Ψευδοδημήτριος

Ψευδοδημήτριος (Лжедмитрий) είναι η ονομασία, που δόθηκε σε τρεις διαφορετικούς απατεώνες, οι οποίοι παρουσιάσθηκαν στη Ρωσία κατά την Εποχή των Αναστατώσεων (αρχές 17ου αιώνα) και ισχυριζόταν, ότι είναι ο Δημήτριος, γιος του Ιβάν Δ΄ του "Τρομερού", που στην πραγματικότητα είχε πεθάνει υπό μυστηριώδεις συνθήκες το 1591, πριν κλείσει τα δέκα του χρόνια. Βάσει του παραπάνω ισχυρισμού συγκρότησαν προσωπικούς στρατούς και προσπάθησαν να ανέλθουν στο θρόνο, πράγμα που κατάφερε για λίγο μόνο ο πρώτος από αυτούς.

Οι Ψευδοδημήτριοι εμφανίσθηκαν σε μια ιστορική στιγμή, που το Ρωσικό Βασίλειο έμοιαζε ετοιμοθάνατο: ο λιμός του 1601-1603 είχε αποδεκατίσει τον πληθυσμό, η παραδοσιακή ηγεσία (βογιάροι) είχε χωρισθεί σε αντιμαχόμενες φατρίες. με αποτέλεσμα το τσαρικό στέμμα να μοιάζει με δαμόκλειο σπάθη, ενώ ταυτόχρονα οι Σουηδοί και οι Πολωνοί επιβουλευόταν τα Δ-ΒΔ εδάφη του κράτους· ο καθένας για λογαριασμό του. Σε όλη αυτή την παρακμή ο λαός έπεφτε εύκολα θύμα, οποιουδήποτε «μεσσία» σηκωνόταν από τον τάφο και υποσχόταν σωτηρία.

Επειδή οι δύο πρώτοι χρησιμοποιήθηκαν από τους Πολωνούς για να αποσταθεροποιήσουν τη Ρωσία εκ των έσω, συνηθίζεται οι πόλεμοι αυτής της περιόδου μεταξύ των δύο κρατών (1605-1618) να αποκαλούνται και "Δημητριαδικοί πόλεμοι".
Αινειάδες

Στην ελληνική μυθολογία, με το συλλογικό όνομα «Αινειάδες» αποκαλούνται τα μέλη της ομάδας των Τρώων που, μετά την άλωση της Τροίας, εξακολούθησαν να αμύνονται με επικεφαλής τον Αινεία σε κάποια συνοικία της πόλης, ώσπου οι Έλληνες τους διεμήνυσαν ότι τους δέχονται «υποσπόνδους», δηλαδή ύστερα από συμφωνία να αποχωρήσουν ανενόχλητοι, με την άδεια να πάρουν ο καθένας τους ό,τι μπορούσε να σηκώσει στα χέρια του από την περιουσία του. Οι Αινειάδες τελικώς, μετά από περιπλανήσεις που περιγράφει ο Βιργίλιος στην "Αινειάδα", εγκαταστάθηκαν στην Ιταλία και απετέλεσαν τους προγόνους των Ρωμαίων.

Ανάμεσα στους Αινειάδες περιλαμβάνονται ο σαλπιγκτής του Αινεία Μισηνός, οι πολεμιστές Αχάτης, Κόροιβος, Σεργήστος και Άκμων (γιος του Κλυτία από τη Φρυγία), ο θεραπευτής Ιάπυξ και ο γιος του Αινεία και της Κρέουσας Ασκάνιος. Ο Αινείας πήρε επίσης μαζί του τον γέροντα πατέρα του Αγχίση και τα ξόανα των Τρώων θεών, που μετατράπηκαν αργότερα στις εφέστιες θεότητες της αρχαίας Ρώμης, τις Λάρες και Πενάτες.
Ινουίτ

Ινουίτ είναι το όνομα των Εσκιμώωv της Αλάσκας, της Γροιλανδίας και του Καναδά. Στη γλώσσα τους η λέξη Ινουίτ (Inuit) σημαίνει «άνθρωποι» (πληθ. του inuk «άνθρωπος»), ενώ η λέξη Εσκιμώος αποτελεί μεταφορά του γαλλικού "esquimaux", λέξη αλεουτικής αρχής (eskimants = «τρώει ωμά», από το eski = «ωμός» + mants = «τρώει»). Είναι απόγονοι της νομαδικής φυλής των Τούλε (Thule), που εμφανίστηκαν στην Αλάσκα το 1000 μ.Χ. και μετακινήθηκαν στη δυτική Γροιλανδία μετά από τρεις αιώνες (1300 μ.Χ.) και λίγο αργότερα, το 1400 μ.Χ. στην ανατολική.

Καταφέραν να επιζήσουν σε δύσκολες κλιματολογικές συνθήκες διαμένοντας σε ιγκλού και κυνηγώντας κυρίως φώκιες και φάλαινες, που τους εξασφάλιζαν τροφή και ένδυση. Μετακινούνταν με έλκηθρα, τα οποία έσερναν σκυλιά. Ακόμη και σήμερα ακολουθούν τον ίδιο πατροπαράδοτο τρόπο ζωής χρησιμοποιώντας παρόλα αυτά και τζιπ -όταν αυτό το επιτρέπει το πάχος των πάγων- και κατοικώντας σε χτισμένα σπίτια.

Οι Ινουίτ ζουν στην Αλάσκα, στον βόρειο Καναδά και στη Γροιλανδία, κοντά και γύρω από τον Αρκτικό κύκλο. Έχουν προσαρμοστεί τέλεια στις παγωμένες περιοχές που ζουν εδώ και χιλιάδες χρόνια. Ο παραδοσιακός τρόπος ζωής τους φάνηκε να κινδυνεύει από την διείσδυση μοντέρνων ιδεών και μοντέρνας τεχνολογίας. Οι Ινουίτ κατάφεραν τα τελευταία χρόνια να αναβιώσουν τον πατροπαράδοτο τρόπο ζωής των προγόνων τους και να τον προσαρμόσουν στον μοντέρνο. Στις περιοχές που ζουν τα φυτά είναι λιγοστά. Έτσι οι Ινουίτ είναι αποκλειστικά κυνηγοί και ψαράδες. Κυνηγούν ταράνδους, φώκιες, θαλάσσιους ελέφαντες, πολικές αρκούδες, πουλιά κ.ά. Ψαρεύουν διάφορα ψάρια αλλά και φάλαινες. Ένα είδος φάλαινας είναι εξαιρετικά πολύτιμο για αυτούς διότι το δέρμα της, που είναι μαλακό, τους προσφέρει όχι μόνο τροφή αλλά και όλη τη βιταμίνη C που χρειάζονται για επιβίωση. Δεν πετάνε τίποτα από ένα ζώο που σκότωσαν. Οι πιο γνωστές επινοήσεις τους είναι τα ιγκλού και τα έλκηθρα που σέρνουν ομάδες σκύλων. Οι Ινουίτ πιστεύουν πως κάθε τι έχει ψυχή: άνθρωποι, ζώα, φυτά, οι δυνάμεις της φύσης, η θάλασσα, ο άνεμος κλπ. Πιστεύουν ακόμα πως όλα είναι συνδεδεμένα, όλες οι ψυχές μεταξύ τους. Έχουν Σαμάνους (σοφούς μάγους-γιατρούς) που, όπως πιστεύουν οι Ινουίτ, μπορούν να θεραπεύσουν κάθε σωματικό ή ψυχικό πρόβλημα, να προβλέψουν τον καιρό, να συμβουλέψουν και να καθοδηγήσουν.
Άγιος Θεόδωρος ο πρεσβύτερος

Ο Άγιος Θεόδωρος ο πρεσβύτερος μαρτύρησε με ξίφος μαζί με τον Παυσολύπιο.

Η μνήμη του εορτάζεται από την Ορθόδοξη Εκκλησία στις 15 Απριλίου.
Άγιος Θεόδωρος ο Στουδίτης

Ο Άγιος Θεόδωρος ο Στουδίτης (759-826) ήταν Βυζαντινός Έλληνας μοναχός και ηγούμενος στη Μονή Στουδίου στην Κωνσταντινούπολη. Η μνήμη του εορτάζεται στις 11 Νοεμβρίου.
Πάπας Θεόδωρος Α΄

Ο Πάπας Θεόδωρος Α΄ ή άγιος Θεόδωρος ο Έλληνας ήταν Πάπας Ρώμης από τις 24 Νοεμβρίου 642 ως τις 14 Μαΐου 649.
Άγιος Θεόδωρος ο Συκεώτης

Ο Άγιος Θεόδωρος ο Συκεώτης έζησε στα τέλη του 6ου και τις αρχές του 7ου αιώνα. Καταγόταν από το χωριό Συκεοί, από το οποίο πήρε το προσωνύμιο «Συκεώτης» και ήταν νόθος γιος μιας πόρνης. 

Εκάρη μοναχός στη Μονή Χοτζεβά της Παλαιστίνης και μόνασε σε διάφορες μονές τόσο της Παλαιστίνης όσο και της χριστιανικής Ανατολής. Επίσης, διετέλεσε επίσκοπος Αναστασιουπόλεως. Πέθανε το 613.

Η μνήμη του εορτάζεται στις από την Ορθόδοξη Εκκλησία στις 22 Απριλίου.
Όσιος Θεόδωρος ο εν Κυθήροις ασκήσας

Ο Όσιος Θεόδωρος ο εν Κυθήροις ασκήσας έζησε το 10ο αιώνα. Καταγόταν από την Κορώνη ή κατ’ άλλους από την Κωνσταντινούπολη. Ανατράφηκε στο Ναύπλιο, όπου χειροτονήθηκε διάκονος από τον επίσκοπο Άργους Θεόδωρο. 

Στα χρόνια του αυτοκράτορα Ρωμανού Α΄ Λεκαπηνού μετέβη στα Κύθηρα, όπου εκάρη μοναχός και ασκήτεψε στο ναό των Αγίων Σεργίου και Βάκχου. Εκεί πέρασε την υπόλοιπη ζωή του.

Σήμερα υπάρχει στην περιοχή ένας ναός προς τιμή του και τελείται ετήσιο πανηγύρι την μέρα του θανάτου του. Η μνήμη του εορτάζεται από την Ορθόδοξη Εκκλησία στις 12 Μαΐου.
Σιγκέρου Μιγιαμότο

O Σιγκέρου Μιγιαμότο (, 16 Νοεμβρίου 1952) είναι Ιάπωνας σχεδιαστής βιντεοπαιχνιδιών. Στις δημιουργίες του συμπεριλαμβάνονται τα επιτυχημένα παιχνίδια "Mario", "Donkey Kong", "The Legend of Zelda", "Star Fox", "Wave Race", "Nintendogs" και "F-Zero".
Πούλα

Το πούλα ("pula") είναι το νόμισμα της Μποτσουάνας. Ο κωδικός του ISO 4217 είναι "BWP" και υποδιαιρείται σε 100 τέμπε ("thebe"). "Πούλα" στην κυριολεξία σημαίνει βροχή στη γλώσσα Σετσουάνα, επείδή αυτό το φυσικό φαινόμενο σπανίζει στην Μποτσουάνα, που περιβάλλεται κάτά μεγάλο μέρος από την έρημο Καλαχάρι. "Πούλα" επίσης σημαίνει ευλογημένος και πάλι αναφέρεται στη βροχή, η οποία είναι ευλογημένη. Thebe σημαίνει "ασπίδα".
Δήμος Βελβεντού

Ο Δήμος Βελβεντού είναι δήμος του νομού Κοζάνης που συστάθηκε αρχικά με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999-2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Σερβίων - Βελβεντού. Με το Πρόγραμμα Κλεισθένης Ι, το 2019 ο δήμος επανασυστάθηκε, με την ίδια έκταση. Έδρα του δήμου είναι το ομώνυμο χωριό. Είχε έκταση 126.516 στρέμματα και κατά την απογραφή του 2001 είχε 3.754 κατοίκους.

Ο δήμος περιλαμβάνει 4 δημοτικά διαμερίσματα:
Ιππομένης

thumb|right|285px|"Αταλάντη και Ιππομένης". Ζωγραφικός πίνακας του Guido Reni, περ. 1622–1625.
Στην ελληνική μυθολογία ο Ιππομένης, γνωστός και ως Μελανίων, ήταν γιος του Μεγαρέα και της Μερόπης, ένας από τους μνηστήρες και τελικώς σύζυγος της Αταλάντης.

Η Αταλάντη, επειδή δεν ήθελε να παντρευτεί, ζητούσε από τον καθένα από τους μνηστήρες της να παραβγεί στο τρέξιμο μαζί της. Επειδή ήταν πολύ γρήγορη, πάντα κέρδιζε σε αυτό τον αγώνα. Ο έξυπνος Ιππομένης όμως ζήτησε τη βοήθεια της θεάς Αφροδίτης. Η θεά έδωσε στον Ιππομένη τρία χρυσά μήλα. Στον αγώνα λοιπόν, όποτε η Αταλάντη κόντευε να προφθάσει τον Ιππομένη, αυτός της πετούσε ένα από τα μήλα. Η Αταλάντη σταματούσε για να το μαζέψει και έτσι ο Ιππομένης τερμάτισε πρώτος και κέρδισε το στοίχημα: η Αταλάντη έγινε γυναίκα του. Ο Ιππομένης όμως, πάνω στη χαρά του, ξέχασε να ευχαριστήσει και να θυσιάσει στην Αφροδίτη. Αντίθετα, πήρε την Αταλάντη και πήγαν στον ναό του «Διός Καλλινίκου», όπου ενώθηκαν σαρκικά στο εσωτερικό του ναού. Τότε ο Δίας, οργισμένος από την ιεροσυλία, τους μεταμόρφωσε σε λιοντάρια. Αργότερα, η Κυβέλη τους λυπήθηκε και τους εξασφάλισε δια βίου παίρνοντάς τους για να σέρνουν το άρμα της.
Takis

Ο Παναγιώτης Βασιλάκης, ευρύτερα γνωστός κυρίως με το καλλιτεχνικό του ψευδώνυμο Takis (29 Οκτωβρίου 1925, Αθήνα - 9 Αυγούστου 2019, Αθήνα) ήταν Έλληνας γλύπτης. Συγκαταλέγεται στους κυριότερους εκπροσώπους της σύγχρονης εικαστικής σκηνής και της κινητικής τέχνης στην οποία υπήρξε πρωτοπόρος, τόσο εξαιτίας των υλικών και των τεχνικών που χρησιμοποίησε όσο και λόγω των ιδεών που μετέδωσε.
Λεωνίδας Καμπάνταης

Ο Λεωνίδας Καμπάνταης είναι Έλληνας ποδοσφαιριστής που αγωνίζεται στην ελληνική Σουπερ Λιγκ. Τη σεζόν 2012-13 αγωνίστηκε με την ομάδα του Πανιωνίου.
Μπενάρντ Γιάο Κουμορτζί

Ο Μπενάρντ Γιάο Κουμορτζί είναι Γκανέζος διεθνής ποδοσφαιριστής που αγωνίστηκε και στο ελληνικό πρωτάθλημα της Α΄ Εθνικής.
STS-110

Η πτήση STS-110 (αγγλ. "Space Transportation System", "διαστημικό σύστημα μεταφορών") είναι ο κωδικός που χαρακτηρίζει μια από τις αποστολές της NASA στον διεθνή διαστημικό σταθμό (ISS). Πραγματοποιήθηκε με το διαστημικό λεωφορείο Ατλαντίς στις 7 Απριλίου 2002 από το συγκρότημα εκτοξεύσεων LC-39Β του ακρωτηρίου Κένεντι.
Κύριος σκοπός της πτήσης ήταν η μεταφορά και εγκατάσταση του ζευκτικού τμήματος S0, το οποίο διαμορφώνει τη σπονδυλική στήλη της δομής του διαστημικού σταθμού.
STS-104

Η πτήση STS-104 (αγγλ. "Space Transportation System", "διαστημικό σύστημα μεταφορών") είναι ο κωδικός που χαρακτηρίζει μια από τις αποστολές της NASA στον διεθνή διαστημικό σταθμό (ISS). Πραγματοποιήθηκε με το διαστημικό λεωφορείο Ατλαντίς στις 12 Ιουλίου 2001 από το συγκρότημα εκτοξεύσεων LC-39Β του ακρωτηρίου Κένεντι.
Βασικοί στόχοι της πτήσης ήταν η εγκατάσταση του φράκτη Quest Joint Airlock και η εκτέλεση εργασιών συντήρησης στο διεθνή διαστημικό σταθμό. Είχε επιτυχία και επέστρεψε στη γη χωρίς περιστατικά, μετά από την εκτέλεση ενός επιτυχούς ελλιμενισμού, την εγκατάσταση διάφορου εξοπλισμού και τριών διαστημικών περιπάτων.
Σημαία των Νήσων Φώκλαντ

right|thumb|250x125px| Σημαία των Νήσων Φώκλαντ, από το 1999 μέχρι σήμερα. Λόγος σημαίας: 1:2
Η σημαία των Νήσων Φώκλαντ καθιερώθηκε στις 29 Σεπτεμβρίου του 1948. Είναι μπλε σημαία, με τη σημαία του Ηνωμένου Βασιλείου επάνω αριστερά, και το εθνόσημο των Νήσων Φώκλαντ ενσωματωμένο.

Οι κτήσεις των νήσων Φώκλαντ είχαν τις δικές τους σημαίες. Αυτές είχαν τη σημερινή σημαία του Βρετανικού Εδάφους της Ανταρκτικής και δε χρησιμοποιούσαν τη σημαία των νησιών Φόκλαντ. Ωστόσο, με τη δημιουργία του Βρετανικού Εδάφους της Ανταρκτικής που ιδρύθηκε το 1963, τα νησιά Νότια Γεωργία και Νότια Σάντουιτς παρέμειναν κτήσεις των νησιών Φώκλαντ και επέστρεψαν στη σημαία των Φώκλαντ ως το 1985, οπότε αποτέλεσαν χωριστό υπερπόντιο έδαφος και κέρδισαν τη δική τους σημαία.

Κατά την περίοδο της κατοχής από την Αργεντινή, η σημαία των νησιών απαγορεύτηκε και στη θέση της χρησιμοποιήθηκε η σημαία της Αργεντινής. Σήμερα η Αργεντινή θεωρεί ότι τα νησιά ανήκουν στην επαρχία της «Γης του Πυρός» και η σημαία αυτής της επαρχίας είναι η νόμιμη, μολονότι δεν έχει υψωθεί ποτέ στα νησιά.

Μια κόκκινη σημαία με ενσωματωμένο το εθνόσημο των Νήσων Φώκλαντ καθιερώθηκε το 1998 και χρησιμοποιείται ως σημαία των πολιτών των νήσων. Προηγούμενα, η απλή κόκκινη σημαία χρησιμοποιούνταν από πλοία στα χωρικά ύδατα γύρω από τα νησιά Φώκλαντ.

Η σημαία του Κυβερνήτη είναι η σημαία του Ηνωμένου Βασιλείου με το εθνόσημο.


Νησοι Φώκλαντ
Μάρκος Δραγούμης

Ο Μάρκος Δραγούμης (1770-1854) ήταν Έλληνας πολιτικός.
Ουλάν Μπατόρ

thumb|right|300px|Ουλάν Μπατόρ
Το Ουλάν Μπατόρ (Μογγολικά:"Улаанбаатар" - Ουλαανμπαατάρ) είναι η πρωτεύουσα της Μογγολίας.
Ζακ Λαντουσέρ

Ο Ζακ Λαντουσέρ (αγγλ. "Jacques LaDouceur") είναι παλαίμαχος Αμερικανός ποδοσφαιριστής. Κατάγεται από την Αϊτή αλλά υπήρξε διεθνής με την ομάδα των ΗΠΑ. Αγωνίστηκε ως επαγγελματίας στην Ελλάδα και σε ομάδες ποδοσφαίρου σάλας στις Ηνωμένες Πολιτείες. Στη συνέχεια έγινε προπονητής.
Αθλητικός Όμιλος Παλαιού Φαλήρου

Ο Αθλητικός Όμιλος Παλαιού Φαλήρου είναι ελληνικός αθλητικός σύλλογος, που δραστηριοποιείται στην περιοχή του Παλαιού Φαλήρου . Ιδρύθηκε στις 14 Νοεμβρίου 1926 και αγωνίζεται με χρώματα το σκούρο μπλε και το κίτρινο. Σήμερα διαθέτει πέντε ενεργά τμήματα για αθλήτριες και αθλητές όλων των ηλικιακών ομάδων: κολύμβησης, καλαθοσφαίρισης, υδατοσφαίρισης, στίβου και αντισφαίρισης. Προπολεμικά διατηρούσε και ποδοσφαιρικό τμήμα.
Πειραϊκή Εκκλησία

Η Πειραϊκή Εκκλησία είναι ο πρώτος ορθόδοξος ραδιοφωνικός σταθμός που άρχισε να εκπέμπει, με έδρα τον Πειραιά, στην Ελλάδα. Η λειτουργία του ξεκίνησε με τη φροντίδα του μακαριστού Μητροπολίτη Πειραιώς Καλλινίκου τον Οκτώβριο του 1988, καλύπτοντας αρχικά την περιοχή του Λεκανοπεδίου της Αττικής. Ιδιοκτησιακά, ο σταθμός ανήκει στο Εκκλησιαστικό Κέντρο Ενημέρωσης (ΕΚΕ) της Ιεράς Μητροπόλεως Πειραιώς.

Σήμερα, με τις προσπάθειες και του Σεβασμιότατου Μητροπολίτη Πειραιώς κυρίου Σεραφείμ, το πρόγραμμα του ραδιοσταθμού καλύπτει επί 24ώρου βάσεως το μεγαλύτερο μέρος της Ελλάδας μέσω αναμεταδοτών, σε συνεργασία και με άλλους θρησκευτικούς ραδιοσταθμούς. Ταυτόχρονα, ο σταθμός μεταδίδεται στην Ευρώπη και στην Μέση Ανατολή μέσω δορυφόρων, καθώς και σε κάθε γωνιά της γης, μέσω του διαδικτύου.
Σταύρος Τζιωρτζιόπουλος

Ο Σταύρος Τζιωρτζιόπουλος (15 Αυγούστου 1978) είναι Έλληνας αμυντικός ποδοσφαιριστής, διατέλεσε διεθνής με την Εθνική Ελπίδων. Αγωνίζεται στην Α.Ε. Ηράκλειο
Μπελμοπάν

H Μπελμοπάν ("Belmopan") είναι η πρωτεύουσα της Μπελίζε, της πρώην Βρετανικής Ονδούρας. Έχει πληθυσμό 13.654 κατοίκων. Βρίσκεται στην Κεντρική Αμερική σε υψόμετρο 76 μέτρων. Είναι κτισμένη στα ανατολικά του Ποταμού Μπελίζε, 80 χιλιόμετρα μακριά από την πρώην πρωτεύουσα, την Πόλη του Μπελίζε, (Μπελίζε Σίτι), έπειτα από τη σχεδόν ολική καταστροφή της από τον τυφώνα Χάττι το 1961, που όμως ανοικοδομήθηκε και συνεχίζει να υφίσταται και ν΄ αποτελεί το μεγαλύτερο εμπορικό κέντρο της Χώρας. Η έδρα της κυβέρνησης μεταφέρθηκε στο Μπελμοπάν το 1970, και το κτήριο της Εθνοσυνέλευσης είναι σε προκολομβιανό στιλ, που θυμίζει ναό των Μάγιας.
Βασίλειος Μ. Μελάς

"Για άλλους με όμοιο όνομα δείτε Βασίλειος Β. Μελάς, Βασίλειος Γ. Μελάς."
Ο Βασίλειος Μ. Μελάς (Αθήνα, 1879 - Αθήνα, 1956) ήταν αξιωματικός του ελληνικού στρατού.
Περικλής Πιερράκος Μαυρομιχάλης

Ο Περικλής Πιερράκος Μαυρομιχάλης (1863 - 1938) ήταν Έλληνας αξιωματικός του στρατού και πολιτικός, υπουργός και ολυμπιονίκης (χάλκινο μετάλλιο στη ξιφασκία το 1896).
Βλαντίμιρ Βισότσκι

Ο Βλαντίμιρ Βισότσκι ("Влади́мир Семёнович Высо́цкий", 25 Ιανουαρίου, 1938 – 25 Ιουλίου 1980) ήταν Ρώσος ηθοποιός του κινηματογράφου, ποιητής, και μουσικός. Γιος στρατιωτικού, γεννήθηκε στη Μόσχα. Το 1969 παντρεύτηκε με την επίσης ηθοποιό Μαρίνα Βλαντή.
Κωνσταντίνος Μελάς

Ο Κωνσταντίνος Μελάς (1874-1953) ήταν Έλληνας πολιτικός.

Γεννήθηκε στη Μασσαλία και ήταν γιος του πολιτικού Μιχαήλ Μελά. Εισήχθη στη Σχολή Ναυτικών Δοκίμων το 1890 και αποφοίτησε ως Σημαιοφόρος το 1894. Με τη μεσολάβηση της Βασίλισσας Όλγας εκπαιδεύτηκε στον στόλο της Ρωσίας υπηρετώντας στο πολεμικό "Αζώφ" φτάνοντας ως τις Ιαπωνικές θάλασσες. Συμμετείχε στον ελληνοτουρκικό πόλεμο του 1897 καθώς και στους Βαλκανικούς Πολέμους. Υπήρξε υπασπιστής του πρίγκηπα Γεώργιου όταν αυτός ανέλαβε την Ύπατη Αρμοστεία της Κρήτης. Το 1903 τον έστειλε η βασίλισσα Όλγα στην Τριπολίτιδα για να παρακολουθήσει πως γινόταν εκεί η σπογγαλιεία. Στη συνέχεια ασχολήθηκε με την πολιτική. Εκλέχτηκε βουλευτής Ιωαννίνων με το κόμμα των Φιλελευθέρων το 1915 και 1920. Επίσης Πρόεδρος του Δημοτικού Συμβουλίου Αθηναίων.
Ήταν και από τους πρωτεργάτες του ελληνικού προσκοπισμού. Το 1911 ως υποπλοίαρχος έρχεται σε επαφή με τον εμπνευστή της εισαγωγής του Προσκοπισμού στην Ελλάδα, τον γυμναστή Αθανάσιο Λευκαδίτη. Το 1919 βοήθησε τη ΧΑΝ στα πρώτα οργανωτικά της βήματα ενώ ίδρυσε και το θεραπευτήριο Βούλας. Είχε διατελέσει μάλιστα γενικός έφορος του Σώματος Ελλήνων Προσκόπων. Το 1929 διορίστηκε ως Γενικός Διευθυντής του μεσοπολεμικού ΕΟΤ. 

Πέθανε στην Αθήνα το 1953.
Ο πουπουλένιος

The Pillowman είναι ο πρωτότυπος τίτλος μαύρης κωμωδίας του Ιρλανδού θεατρικού συγγραφέα Μάρτιν Μακ Ντόνα ("Martin McDonagh") 2003). Το έργο πραγματεύεται τη διαδικασία της αφήγησης παράλληλα με την προβληματική της παιδικής κακοποίησης αλλά και της πολιτικής βίας. Έχει μεταφραστεί και παρουσιαστεί στην Ελλάδα για πρώτη φορά με τον τίτλο "Ο πουπουλένιος" και αργότερα σε προσαρμογή ως "Μια Αγκαλιά για να Πεθάνεις".

Ο ίδιος ο Μακ Ντόνα έχει δηλώσει ότι πρόκειται για το τελευταίο θεατρικό έργο που συγγράφει καθώς σκοπεύει πλέον να σχοληθεί με την πρώτη του αγάπη, τον κινηματογράφο.
PCI

Αυλάκια εύρους [[64-bit]] για την διεύρυνση του διαύλου PCI. Φωτογραφία παρμένη από το εσωτερικό ενός υπολογιστή [[Power Macintosh G4]].

Το υλικό δίαυλου ηλεκτρονικού υπολογιστή τύπου PCI Standard ή απλά PCI (αγγλ. "Peripheral Component Interconnect") παρουσιάστηκε το 1993 από την κατασκευαστική εταιρεία Intel για τον εξοπλισμό των ηλεκτρονικών υπολογιστών. Χρησίμευε για την ένωση πρόσθετων καρτών μονάδων με την μητρική πλακέτα του υπολογιστή.
Αυτές οι κάρτες θα μπορούν να έχουν οποιαδήποτε από τις ακόλουθες μορφές:
* Ένα ολοκληρωμένο κύκλωμα που εγκαταστάθηκε επάνω στη μητρική κάρτα.
* Μια κάρτα επέκτασης που αρμόζει σε μια υποδοχή αυλάκι.

Ο δίαυλος PCI είναι είναι βασικό τμήμα του εξοπλισμού των σύγχρονων υπολογιστών PC. Είναι ο αντικαταστάτης των παλαιότερων διαύλων τύπου ISA και VESA Local Bus. Τον PCI ακολούθησε ο νεότερος δίαυλος PCI Express.
Αίσακος

thumb|350px|«Ο Αίσακος θρηνεί τη νύμφη Εσπερία» (1859), έργο του Ζυλ-Ελί Ντελωνέ, Νέα Γλυπτοθήκη του Κάρλσμπεργκ, Κοπεγχάγη, Δανία.
Στην ελληνική μυθολογία ο Αίσακος ήταν γιος του βασιλιά της Τροίας Πριάμου από την νύμφη Αλεξιρρόη. Ο παππούς Μέροπας δίδαξε τον Αίσακο την τέχνη της «ονειροκρισίας», δηλαδή να ερμηνεύει τα όνειρα. Πληροφορούμενος λοιπόν για το όνειρο που είχε δει η Εκάβη όταν ήταν έγκυος, ότι γέννησε δηλαδή ένα φλεγόμενο δαυλό, ο Αίσακος έδωσε την ερμηνεία ότι το παιδί που θα γεννιόταν θα προκαλούσε μεγάλη συμφορά στους Τρώες και τους συμβούλευσε να αφήσουν το βρέφος έκθετο στο βουνό. Αυτό το παιδί ήταν ο Πάρις. Μία άλλη παραλλαγή του μύθου αναφέρει ότι οι μάντεις, και ιδίως ο Αίσακος, ειδοποίησαν τον Πρίαμο ότι μια συγκεκριμένη ημέρα θα γεννιόταν ένα παιδί που θα προκαλούσε την καταστροφή της Τροίας. Την προκαθορισμένη ημέρα γεννήθηκαν δύο παιδιά: ο Πάρις και ο Μούνιππος, γιος της Κίλλας και του Θυμοίτη, αδελφού ή γυναικαδελφού του Πριάμου. Ο Πρίαμος σκότωσε τον Μούνιππο και την Κίλλα, δηλαδή το «λάθος» παιδί.

Ο Αίσακος, μετά τον θάνατο της συζύγου του Αστερόπης, ήταν τόσο απαρηγόρητος ώστε οι θεοί τον λυπήθηκαν και τον μεταμόρφωσαν σε πουλί, είτε σε αρπακτικό πτηνό, είτε (κατά τον Οβίδιο, από τη θεά Θέτιδα) σε θαλασσοπούλι, την αίθυια («βουτήχτρα»). Ο Οβίδιος ωστόσο (στις "«Μεταμορφώσεις»" του, ΧΙ 749 κ.ε.) διηγείται την ιστορία με σημαντικότερες παραλλαγές: Ο Αίσακος ήταν νόθος γιος του Πριάμου και της Νύμφης Αλεξιρρόης, κόρης του ποτάμιου θεού Γρανικού. Μια μέρα στην εξοχή αντίκρυσε τη Νύμφη Εσπερία, την ερωτεύθηκε αμέσως και την κυνήγησε. Αλλά καθώς η Εσπερία έτρεξε, τη δάγκωσε ένα δηλητηριώδες φίδι και έτσι πέθανε. Απαρηγόρητος τότε ο Αίσακος ρίχτηκε από ένα γκρεμό στη θάλασσα, αλλά καθώς έπεφτε μεταμορφώθηκε από την Τηθύν σε πουλί, που προσπαθεί ακόμα να φτάσει στα βάθη της θάλασσας βουτώντας όπως η «βουτήχτρα».
Αλέξανδρος Α΄ Βάλας

Ο Αλέξανδρος Α΄ Βάλας (... - 145 π.Χ.) ήταν ηγεμόνας της Αυτοκρατορίας των Σελευκιδών κατά την ελληνιστική εποχή και συγκεκριμένα για την περίοδο 150 – 146 π.Χ. Ανέβηκε στο θρόνο υποστηρίζοντας ότι ήταν γιος του Αντίοχου Δ' του Επιφανούς και ως τέτοιον τον αναφέρουν τα βιβλία της Βίβλου και του Φαρισαίου ιστορικού Ιώσηπου. Σύμφωνα όμως με τους Έλληνες ιστορικούς, επρόκειτο για κάποιον τυχοδιώκτη από την Σμύρνη και ήταν πιθανώς ταπεινής καταγωγής.
Μπελογιάννης

250px|thumb|right|Η Βιβλιοθήκη της Κοινότητας.
250px|thumb|right|Ο Ελληνορθόδοξος Ναός Αγίων Δημητρίου, Κωνσταντίνου και Ελένης.
Ο Μπελογιάννης (ουγγρικά: Beloiannisz) είναι χωριό της Ουγγαρίας που ιδρύθηκε από Έλληνες πολιτικούς πρόσφυγες του Εμφυλίου πολέμου στη μνήμη του Νίκου Μπελογιάννη.
Τζέιμς Πάρις

Ο Τζέιμς Πάρις (James Paris, 1921 – 26 Μαΐου 1982), γεννημένος Δημήτρης Παρασχάκης, ήταν Έλληνας παραγωγός κινηματογραφικών ταινιών.
Αθανάσιος Πετιμεζάς

Ο Αθανάσιος Πετιμεζάς (1767-1804) ήταν αρματολός και αρχηγός της κλεφτουριάς των Καλαβρύτων.